EUROPA-KOMMISSIONEN Bruxelles, den 16.7.2015 COM(2015) 343 final RAPPORT FRA KOMMISSIONEN TIL EUROPA-PARLAMENTET OG RÅDET OM GARANTIFONDEN OG FORVALTNINGEN HERAF I 2014



Indholdsfortegnelse TOC 1.Indledning Ved Rådets forordning (EF, Euratom) nr. 480/2009 af 25. maj 2009 (kodificeret udgave) (herefter "forordningen") blev der oprettet en garantifond for aktioner i forhold til tredjelande (herefter "fonden") med henblik på at betale EU's kreditorer, hvis modtageren af et lån, der er ydet eller garanteret af EU, ikke opfylder sine forpligtelser. I overensstemmelse med artikel 7 i forordningen har Kommissionen overdraget den finansielle forvaltning af garantifonden til Den Europæiske Investeringsbank (EIB) ved en aftale indgået mellem Fællesskabet og EIB den 23. november 1994 i Bruxelles og den 25. november 1994 i Luxembourg (herefter "aftalen"), som efterfølgende blev ændret den 17. og 23. september 1996, den 8. maj 2002, den 25. februar 2008, den 20. oktober 2010 og den 9. november 2010. I henhold til artikel 8 i forordningen skal Kommissionen senest den 31. maj hvert år forelægge Europa-Parlamentet, Rådet og Revisionsretten en beretning om fondens situation og om forvaltningen af fonden i det foregående regnskabsår. Disse oplysninger indberettes i denne rapport og arbejdsdokumentet fra Kommissionens tjenestegrene. I overensstemmelse med aftalen er rapporten baseret på data fra EIB. 2.Fondens økonomiske stilling pr. 31. december 2014 Fondens økonomiske stilling er lig med summen af alle dens finansielle strømme siden oprettelsen i 1994. 2.1.Fondens finansielle strømme Fondens midler udgjorde i alt 2 137 753 047,57 EUR (se bilaget til arbejdsdokumentet: fondens økonomiske stilling pr. 31. december 2014, som oplyst af EIB). Her følger en oversigt over fondens samlede finansielle strømme siden oprettelsen: Garantifonden Beløb pr. 31.12.2014 Beløb pr. 31.12.2013 Ændring Overførsler fra budgettet til fonden 3 743 236 312,00 3 598 826 794,00 144 409 518,00 Foregående regnskabsårs nettoresultater 908 051 618,54 878 284 248,11 29 767 370,43 Inddrivelse af betalinger foretaget af fonden for misligholdelser 578 854 353,78 578 854 353,78 - Andre gældsposter (inkl. brugte, men endnu ikke betalte garantier, og EIB's administrationsgebyrer) 23 084 839,03 23 066 612,47 18 226,56 Gebyrer for inddrivelse af for sene betalinger (i 2002) 5 090 662,91 5 090 662,91 - Udbetalte garantibeløb (inkl. brugte, men endnu ikke betalte garantier) -644 939 881,42 -584 704 389,46 -60 235 491,96 Successive tilbageførsler til budgettet (inkl. ekstraordinære tilbageførsler til budgettet på grund af tiltrædelsen af nye medlemsstater) -2 531 726 712,72 -2 531 726 712,72 - Justering af porteføljeværdien i henhold til IFRS 56 101 855,45 36 665 073,82 19 436 781,63 Fondens regnskabsværdi 2 137 753 047,57 2 004 356 642,91 133 396 404,66 Fondens regnskabsværdi steg med ca. 133 mio. EUR i 2014. Dette forklares ved: Stigende Overførsler fra budgettet (tilførselsbeløb) på 144,4 mio. EUR for at tilpasse fonden til målbeløbet på 9 %. Nettoindtægter fra finansielle transaktioner på 30 mio. EUR. Stigning af porteføljeværdien med 19 mio. EUR som følge af tilpasning af fondens værdi til markedsværdi. Faldende Intervention fra fondens side for at dække Syriens misligholdte forpligtelser til et samlet beløb på 60 mio. EUR, heraf 22 mio. EUR, der stadig mangler at blive betalt pr. 31. december 2014 (andre gældsposter).

2.2.Væsentlige transaktioner (1)Siden november 2011 har EIB haft restancer på syriske statslån. I overensstemmelse med garantiaftalen mellem EU og EIB har EIB som følge heraf trukket 21 gange på EU's garantifond frem til den 31. december 2014 til et samlet beløb på 165 mio. EUR (se afsnit 4.1. Betaling af forfaldne fordringer). (2)I februar 2014 blev det beløb, der skal overføres fra budgettet til fonden, beregnet i henhold til artikel 3 og 5 i forordningen: Ifølge forordningens artikel 3 skal fondens målbeløb udgøre 9 % af de samlede udestående forpligtelser i forbindelse med hver enkelt transaktion plus ubetalte rentetilgodehavender. Ifølge forordningens artikel 5 beregnes det beløb, der skal overføres fra budgettet til fonden i år n+1, på basis af forskellen mellem målbeløbet og værdien af fondens nettoaktiver ved år n-1's afslutning beregnet ved år n's begyndelse. For at tilpasse fonden til de 9 % af de samlede udestående forpligtelser blev der opført et beløb på 144,4 mio. EUR til fondsbidrag på 2015-budgettet. Den 31. december 2013 var målbeløbet 2 124,8 mio. EUR, svarende til 9 % af de samlede udestående garanterede transaktioner (23 609 mio. EUR). Forskellen mellem målbeløbet og fondens nettoaktiver (1 980,4 mio. EUR den 31. december 2013) var lig med 144,4 mio. EUR. Der blev anmodet om tilførsel af dette beløb til fonden i 2015, hvilket blev godkendt af Rådet og Europa-Parlamentet som led i godkendelsen af 2015budgettet i november 2014. Det blev efterfølgende opført som et tilgodehavende for fonden fra budgettet. (3)I februar 2014 blev et beløb på 58,43 mio. EUR overført fra budgettet til fonden, svarende til tilførselsbeløbet for 2014 (se nærmere i afsnit 3.2.1, Tilførsel af kapital til fonden). 2.3.Væsentlige transaktioner efter rapporteringsdatoen I februar 2015 blev der overført et beløb på 144,4 mio. EUR fra budgettet til fonden, svarende til tilførselsbeløbet i 2015. 2.4.Regnskabsaflæggelse 2.4.1.Grundlag Fondens regnskaber (og prækonsoliderede regnskaber) er udarbejdet i overensstemmelse med regnskabsreglerne, der er vedtaget af Europa-Kommissionens regnskabsfører, især "regnskabsregel nr. 11 - finansielle instrumenter" som forklaret i arbejdsdokumentet. 2.4.2.Fondens prækonsoliderede regnskab pr. 31. december 2014 Der udarbejdes et prækonsolideret regnskab for fonden med det formål at medtage regnskabsmæssige transaktioner, som ikke indgår i det fondsregnskab, der udarbejdes af EIB (se arbejdsdokumentet), og der kan således konstateres en forskel mellem værdien af fondens samlede aktiver i det fondsregnskab, der udarbejdes af EIB (2 173 753 047,57 EUR), i forhold til værdien af fondes samlede aktiver i det prækonsoliderede regnskab (2 016 490 714,57 EUR). Det prækonsoliderede regnskab omfatter eventuelle restancer plus morarenter og andre periodiseringsposter, indtil fonden har modtaget alle skyldige beløb. Der vil således ved årets udgang foreligge et komplet regnskab for fonden, der skal medtages i EU's konsoliderede regnskab. Omsætningsaktiverne i det prækonsoliderede regnskab omfatter et foreløbigt tilgodehavende hos EIB på 22 086 899 EUR for brugte garantier, som endnu ikke er betalt plus hermed forbundne beløb, hvor EIB fortsat er kreditor for Syrien indtil garantien er udbetalt. Kortfristet gæld omfatter en gæld til EIB på 22 846 081 EUR for brugte garantier, som endnu ikke er betalt plus hermed forbundne beløb. Garantifonden: Prækonsolideret balance Den prækonsoliderede balance er udarbejdet med henblik på at blive taget med i EU's konsoliderede regnskaber. De vigtigste poster er forklaret i noterne til balancen. Balance – Aktiver 31. december 2014 31. december 2013 LANGFRISTEDE AKTIVER 1 499 128 901 1 432 206 953 Finansielle aktiver, der besiddes med handel for øje 1 499 128 901 1 432 206 953 OMSÆTNINGSAKTIVER 517 361 813 621 219 474 Finansielle aktiver, der besiddes med handel for øje 346 281 423 361 614 283 Udestående fordringer 23 147 185 107 502 078 Kontanter og likvide midler 147 933 205 152 103 112 AKTIVER I ALT 2 016 490 714 2 053 426 427

Balance – Passiver 31. december 2014 31. december 2013 BIDRAGYDERES MIDLER 1 991 699 974 2 029 113 846 Bidrag fra Europa-Kommissionen 1 067 100 081 1 008 667 787 Reserve for dagsværdi 56 101 855 36 665 074 Overført overskud 868 498 038 983 780 985 LANGFRISTET GÆLD - - KORTFRISTET GÆLD 24 790 740 24 312 581 Gæld 24 790 740 24 312 581 BIDRAGYDERS MIDLER + PASSIVER I ALT 2 016 490 714 2 053 426 427

Noter til balancen: "Udestående fordringer" omfatter beløb, der er opkrævet, men endnu ikke betalt (betaling i januar - marts 2015) plus hermed forbundne beløb. Forskellen i "Overført overskud" under egenkapitalen sammenlignet med fondens finansielle situation, som præsenteret i arbejdsdokumentet, forklares ved de successive tilbageførsler af garantibeløb og strafrenter til fonden. "Gæld" omfatter garantier, der endnu ikke var betalt på balancedagen, plus hermed forbundne beløb, periodisering af inddrivelsesgebyrer til EIB, EIB's administrationsprovision og revisionsgebyrer. Garantifonden: Prækonsolideret resultatopgørelse Ligesom balancen er den prækonsoliderede resultatopgørelse udarbejdet med henblik på at blive taget med i EU's konsoliderede finansielle regnskaber. 2014 2013 Driftsindtægter 263 355 - Driftsomkostninger (1 516 968) (1 671 934) DRIFTSRESULTAT (1 253 614) (1 671 934) Finansielle indtægter 35 209 330 35 234 728 Finansielle omkostninger (149 238 663) - FINANSIELT RESULTAT (114 029 333) 35 234 728 ÅRETS ØKONOMISKE RESULTAT (115 282 947) 35 562 793 Noter til resultatopgørelsen "Finansielle omkostninger" omfatter tab ved værdiforringelser af lån med subrogation, som er forbundet med betalingsmisligholdelse (se afsnit 4.1). 3.Overførsler til og fra fonden I dette afsnit gennemgås de finansielle strømme til og fra fonden. 3.1.Retsgrundlag for overførsel til fonden fra EU's almindelige budget Rådets forordning (EF, Euratom) nr. 480/2009 om oprettelse af garantifonden sikrer, at budgetmidlerne anvendes effektivt ved at fonden tilføres kapital på basis af den konstaterede størrelse af de udestående lånegarantier. Eftersom den udestående gæld stiger, må EU's budgetbidrag, som er nødvendigt for at opretholde fondens målbeløb, ligeledes stige. Målbeløbet er 9 % af de udestående lån og lånegarantier, inkl. alle transaktionstyper (EIB-, MFA- og Euratomlån) uden for EU. Forskellen mellem målbeløbet og værdien af fondens nettoaktiver resulterer i overførsel fra budgetpost 01.03.06, "Tilførsler til garantifonden", til fonden eller fra fonden til budgettet i tilfælde af overskud. 3.2.Overførsel fra eller til EU's almindelige budget i løbet af regnskabsåret 3.2.1.Tilførsel af kapital til fonden På grundlag af de udestående garanterede transaktioner på 23 099 mio. EUR pr. 31. december 2012 blev der opført 58,43 mio. EUR på budgetpost 01.03.06, "Tilførsler til garantifonden", i udgiftsoversigten i EU's almindelige budget for 2014. Dette beløb blev overført i én transaktion fra budgettet til fonden i februar 2014.

3.2.2.Renteafkast af fondens likvide aktiver Investeringspolitik Fondens likvide midler investeres i overensstemmelse med de principper for forvaltning af fondens midler, der er fastlagt i bilaget til aftalen, som ændret. Således skal 20 % af fondens midler placeres i kortfristede investeringer (højst ét år). Disse investeringer omfatter værdipapirer med variabel rente uanset deres løbetid og fastforrentede værdipapirer med en restløbetid på højst ét år uanset deres oprindelige løbetid. Af hensyn til ligevægten mellem de forskellige instrumenter, som sikrer den nødvendige likviditet, placeres mindst 100 mio. EUR i pengemarkedsinstrumenter, især som bankindskud. EIB foreslår en liste over banker, der kan modtage indskud fra fonden, som godkendes af Kommissionen. Listen er blevet revideret flere gange for at tage hensyn til ændringer i kreditvurderingen af bankerne. Bankerne har alle opnået en kreditvurdering på mindst P1 (kortfristet) hos Moody's eller en tilsvarende kreditvurdering hos Standard & Poor's eller hos Fitch. Kapitalanbringelserne i disse banker er omfattet af bestemmelser, der skal sikre et konkurrencedygtigt afkast og en fornuftig risikospredning. Op til 80 % af fondens midler kan placeres i en portefølje af obligationer med restløbetid på højst 10 år og 6 måneder fra betalingsdatoen. Den gennemsnitlige varighed af placeringen af alle fondens aktiver må ikke overstige 5 år. Investeringerne i obligationer bør overholde nogle specifikke kriterier, såsom likviditet, kreditvurderinger, modparternes egnethed og koncentrationsbegrænsninger. Med henblik på at sikre en god risikofordeling må det totale beløb, som en enkelt udsteder investerer i obligationer, ikke overstige 10 % af porteføljens samlede nominelle værdi. Afkast I 2014 leverede fonden et absolut afkast på +2,55 %, hvilket er 0,19 % over benchmarken. Fondens benchmark er primært sammensat af iBoxx-indekser (især Eurozone Sovereign og Collateralized Covered udtrykt i euro) og Euribid for kortfristet eksponering. Vækst- og inflationsfremskrivningerne blev nedjusteret i løbet af 2014, navnlig i euroområdet. Samtidig har ECB's ekspansive pengepolitik og meddelelser søgt at bringe den forventede inflation tilbage på målet under, men tæt på, 2 procentpoint. På den baggrund er eurobenchmarksatserne faldet og har nået et negativt niveau omkring deres femårige udløbsdato. Fondes investeringsresultater er i 2014 blevet understøttet af de faldende afkast og tilsvarende stigninger i værdien af værdipapirer med fast afkast i porteføljen (se nærmere afsnit 2.4.2 "Fondes resultater" i arbejdsdokumentet) 3.2.3.Indtægter fra finansielle transaktioner I 2014 androg renteindtægterne fra kontanter og likvide midler, værdipapirer og indtægter på lån med subrogation i alt 35 209 330 EUR fordelt således: Beskrivelse: 2014 2013 Renteindtægter fra likvide midler 267 136,21 208 412,77 Renter af kortfristede indskud 266 031,63 205 694,91 Ændring i påløbne renter på kortfristede indskud -2 802,56 -10 794,39 Renter på anfordringskonti 3 907,14 13 512,25 Renteindtægt af aktiver disponible for salg 29 274 967,00 31 299 159,53 Renteindtægter - portefølje af aktiver disponible for salg 32 894 240,86 36 599 210,68 Ændring i påløbne renter – portefølje af aktiver disponible for salg -2 303 550,35 -2 642 922,24 Kursregulering -1 315 723,51 -2 657 128,91 Indtægter fra udlånstransaktioner i værdipapirer 99 651,26 83 827,76 Realiseret gevinst ved salg af finansielle aktiver 1 162 566,88 1 364 029,81 Påløbne renter på lån med subrogation 4 405 009,00 2 279 297,84 Renteafkast af fondens kapitalanbringelser 35 209 330,35 35 234 727,71



3.2.4.Driftsindtægter og -omkostninger Det samlede resultat af driftsaktiviteterne beløber sig til -1 253 614 EUR og omfatter EIB's administrationsgebyrer på 844 873 EUR, andre finansielle udgifter på 170 678 EUR, udgifter til ekstern revision på 39 500 EUR, ikke-realiserede valutakurstab på udlån med subrogation på 263 355 EUR og inddrivelsesgebyrer på 461 918 EUR. 4.Fondens forpligtelser Fondens forpligtelser svarer til alle dens finansielle engagementer. 4.1.Betaling af forfaldne fordringer Træk på garantifonden som følge af forfaldne fordringer Som følge af den forværrede situation i Syrien vedtog Rådet for Udenrigsanliggender, Europa-Parlamentet og Rådet nogle afgørelser vedrørende landet i 2011. De forbød navnlig udbetalinger fra EIB som led i eksisterende låneaftaler, ligesom de suspenderede EIB's kontrakter om teknisk bistand til statslige projekter i Syrien. Denne afgørelse er efterfølgende blevet konsolideret i Rådets afgørelse 2011/782/FUSP af 1. december 2011 og Rådets forordning (EU) nr. 36/2012 af 18. januar 2012.